Tog‘li Qorabog‘dagi mojaro tomonlari o‘t ochishni to‘xtatish to‘g‘risida kelishib oldi

Tog‘li Qorabog‘dagi mojaro tomonlari 8-aprel, juma kuni tushdan so‘ng o‘t ochishni to‘xtatish to‘g‘risida kelishib oldi. Bu orada ikki tomon ham halok bo‘lganlarning jasadlarini qidirish ishlarini olib boradi, deya xabar beradi “Gazeta.ru”.

“Biz bugun mahalliy vaqt bilan 15:00 (Toshkent vaqti bilan 16:00) dan boshlab shimoliy va janubiy yo‘nalishlarda o‘t ochish to‘xtatilishi, bir vaqtning o‘zida ham biz, ham Ozarbayjon tomonidan halok bo‘lgan harbiylar jasadini qidirishni boshlash to‘g‘risida kelishib oldik”, — deya ma’lum qilgan tan olinmagan Tog‘li Qorabog‘ respublikasi mudofaa vazirligi vakillari.